CELEX: 
Language: da
Date: 2019-03-13 00:00:00
Title: KOMMISSIONENS DELEGEREDE FORORDNING (EU) …/… om kriterier, som professionelle operatører skal opfylde for at opfylde betingelserne i artikel 89, stk. 1, litra a), i Europa-Parlamentets og Rådets forordning (EU) 2016/2031, og procedurer til at sikre, at disse kriterier opfyldes

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ifølge artikel 79, stk. 1, litra a), i forordning (EU) 2016/2031 kræves der et plantepas for flytning af visse planter, planteprodukter og andre objekter inden for Unionens område. Sådanne plantepas attesterer, at den pågældende plante, det pågældende planteprodukt eller andet objekt opfylder alle kravene i artikel 85 og 86 i forordningen og dermed er fri for EU-karantæneskadegørere og i overensstemmelse med foranstaltningerne for EU-regulerede ikkekarantæneskadegørere, hvor det er relevant. Passet sikrer derfor, at planterne ikke udgør en plantesundhedsmæssig risiko for Unionen. På grund af sagens tekniske og videnskabelige karakter bør plantepas derfor kun udstedes af godkendte operatører under tilsyn af de kompetente myndigheder. 
            
            
               Artikel 89, stk. 1, litra a), i forordning (EU) 2016/2031 indeholder bestemmelser om professionelle operatørers godkendelse til at udstede plantepas og fastsætter de betingelser, som disse operatører skal opfylde. De skal være i besiddelse af den nødvendige viden til at foretage de undersøgelser, der er omhandlet i artikel 87 i nævnte forordning vedrørende EU-karantæneskadegørere, foranstaltninger vedtaget i henhold til artikel 30, stk. 1, beskyttet zone-karantæneskadegørere og EU-regulerede ikkekarantæneskadegørere, samt om tegn, symptomer og midler til at forhindre forekomst og spredning af sådanne skadegørere.
            
            
               For at sikre, at de professionelle operatører opfylder disse betingelser, giver artikel 89, stk. 2, Kommissionen bemyndigelse til at supplere forordning (EU) 2016/2031 ved at fastsætte kriterier, som professionelle operatører skal opfylde for at opfylde betingelserne i artikel 89, stk. 1, litra a), og procedurer til at sikre, at disse kriterier opfyldes.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen hørte ekspertgruppen for plantesundhed den 24. januar 2018, den 5. september 2018 og den 22. januar 2019.
            
            
               Udkastet til denne delegerede retsakt var genstand for høring af den brede offentlighed mellem den 28. november og den 26. december 2018 via portalen for bedre regulering. Der indkom i alt 4 høringssvar, som er offentligt tilgængelige.
            
            
               3.JURIDISKE ASPEKTER AF DEN DELEGEREDE RETSAKT
            
            
               Denne delegerede retsakt fastsætter de kriterier, som professionelle operatører skal opfylde for at opnå godkendelse til at udstede plantepas, og de procedurer, der skal sikre, at disse kriterier er opfyldt, i overensstemmelse med artikel 89, stk. 2, i forordning (EU) 2016/2031.
            
            
               KOMMISSIONENS DELEGEREDE FORORDNING (EU) …/…
            
            
               af 13.3.2019
            
            
               om kriterier, som professionelle operatører skal opfylde for at opfylde betingelserne i artikel 89, stk. 1, litra a), i Europa-Parlamentets og Rådets forordning (EU) 2016/2031, og procedurer til at sikre, at disse kriterier opfyldes
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF
                  1
               , særligt artikel 89, stk. 2, og
            
            
               ud fra følgende betragtninger:
            
            
               (1)Ved forordning (EU) 2016/2031 fastsættes det, at der skal udstedes et plantepas for flytning af visse planter, planteprodukter og andre objekter på Unionens område til eller inden for en beskyttet zone.
            
            
               (2)For at sikre, at oplysningerne i plantepasset samt de nødvendige undersøgelser, som kræves i forbindelse med udstedelse af plantepas, er baseret på solid videnskabelig og teknisk ekspertise, bør de kun udstedes af godkendte operatører under tilsyn af de kompetente myndigheder.
            
         
         
            
               (3)Der bør fastsættes visse kriterier for at sikre, at de professionelle operatører har den nødvendige viden om regler om skadegørere, der kan påvirke visse planter, planteprodukter og andre objekter, samt om foranstaltninger til at forhindre forekomst og spredning af sådanne skadegørere. 
            
            
               (4)Det er nødvendigt med en procedure for at sikre, at alle de kriterier, der nævnes i artikel 89, stk. 2, i forordning (EU) 2016/2031 opfyldes, med henblik på at sikre, at alle godkendte operatører har kendskab til de oplysninger, der er nødvendige for udstedelse af plantepas. De kompetente myndigheder bør derfor stille en teknisk vejledning til rådighed, der indeholder oplysninger om skadegøreres og deres respektive vektorers biologi og om de relevante aspekter af planters, planteprodukters og andre objekters biologi som værtsplanter for disse, samt om gennemførelsen af undersøgelser, forebyggelse af forekomsten og spredningen af de pågældende skadegørere og udarbejdelse af en plan. 
            
            
               (5)For at give de kompetente myndigheder og de professionelle operatører tilstrækkelig tid til at forberede sig på gennemførelsen af ovenstående bestemmelser bør denne forordning finde anvendelse fra den 14. december 2020 —
            
            
               VEDTAGET DENNE FORORDNING:
            
            
               Artikel 1
               Kriterier, som professionelle operatører skal opfylde for at opnå godkendelse til at udstede plantepas 
            
            
               Professionelle operatører skal opfylde følgende kriterier for at opnå godkendelse til at udstede plantepas
            
            
               a)De har over for den kompetente myndighed godtgjort, at de har det nødvendige kendskab til de gældende regler for de undersøgelser, der udføres i overensstemmelse med artikel 87 i forordning (EU) 2016/2031 vedrørende EU-karantæneskadegørere, skadegørere, der er omfattet af foranstaltninger vedtaget i henhold til artikel 30, stk. 1, i forordning (EU) 2016/2031, beskyttet zone-karantæneskadegørere og EU-regulerede ikkekarantæneskadegørere, der kan påvirke de pågældende planter, planteprodukter og andre objekter.
            
            
               b)De har over for den kompetente myndighed godtgjort, at de har den nødvendige viden om god praksis og andre nødvendige foranstaltninger, der skal forhindre forekomst og spredning af de i litra a) nævnte skadegørere.
            
            
               c)De har en effektiv plan, der skal følges i tilfælde af mistanke om forekomst eller fund af de i litra a) omhandlede skadegørere, der påvirker eller kan påvirke deres planter, planteprodukter eller andre objekter.
            
            
               d)De har over for den kompetente myndighed godtgjort, at de har den nødvendige viden og kompetence med henblik på gennemførelse af de påkrævede undersøgelser af den pågældende plante, det pågældende planteprodukt eller andet objekt for de pågældende skadegørere og med henblik på iværksættelse af foranstaltningerne nævnt under litra b). 
            
            
               e)De har over for den kompetente myndighed godtgjort, at de råder over eller har adgang til det nødvendige udstyr og faciliteter med henblik på gennemførelsen af de påkrævede undersøgelser af den pågældende plante, det pågældende planteprodukt eller andet objekt, og at de også har evnen til at iværksætte foranstaltningerne nævnt under litra b).
            
            
               f)De har udnævnt en kontaktperson, der er ansvarlig for kommunikationen med den kompetente myndighed med hensyn til bestemmelserne i denne forordning, og de har meddelt den kompetente myndighed kontaktoplysningerne til denne. 
            
            
               Artikel 2
               Procedurer, som sikrer, at de professionelle operatører opfylder kriterierne
            
            
               1.Den kompetente myndighed sikrer, at de professionelle operatører har adgang til en teknisk vejledning vedrørende de kriterier, der skal være opfyldt for undersøgelser i forbindelse med udstedelse af plantepas. 
            
            
               Den tekniske vejledning er tilgængelig på hver enkelt kompetent myndigheds officielle websted og indeholder alle de følgende elementer:
            
            
               a)oplysninger om skadegørere og deres respektive vektorers biologi og om de relevante aspekter af de pågældende værters biologi
            
            
               b)oplysninger om tegn på forekomst af de pågældende skadegørere og symptomer på, at planterne, planteprodukterne eller andre objekter er angrebet af den pågældende skadegører, og regler for gennemførelse af visuelle undersøgelser samt prøveudtagning og testning.
            
            
               c)oplysninger om god praksis og andre nødvendige foranstaltninger, der skal iværksættes for at forebygge forekomst og spredning af skadegørerne nævnt i artikel 1, litra a)
            
            
               d)oplysninger om udarbejdelse og indhold af planen nævnt under artikel 1, litra c).
            
            
               2.De kompetente myndigheder træffer alle passende foranstaltninger for at kontrollere, at de professionelle operatører opfylder alle de kriterier, der er nævnt i stk. 1. 
            
         
         
            
               Artikel 3
               Ikrafttræden og anvendelsesdato
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning anvendes fra den 14. december 2020.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 13.3.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EUT L 317 af 23.11.2016, s. 4.